Bengt Andersson

''For fotballspilleren for Malmö FF med samme navn, se Bengt Andersson (fotballspiller for Malmö FF)

Bengt Evert Andersson (født 11. august 1966 i Kungsbacka) er en svensk tidligere fotballspiller som spilte målvakt.

 Karriere 
Andersson startet karrièren i Hanhals da han var fem år. Da han var tenåring flyttet familien til Göteborg, og han meldte seg inn i GAIS, der han i 1981 debuterte for A-laget. I 1984 spilte han som 17-åring sin første seriekamp, der Grimsås IF var motstander. Da han var 19 år skrev han på for IK Brage, og debuterte i Allsvenskan som 21-åring. Etter noen sesonger i Brage gikk reisen videre til Örgryte IS. 

Andersson fikk sin debut på det  i en treningslandskamp mot  i juni 1995. Våren 1996 benyttet han sjansen til å etablere seg på landslaget i førstevalget Thomas Ravellis skadefravær. Andersson beholdt plassen til utpå høsten, da Ravelli gjenvant plassen i målet. Sommeren 1996 ble Andersson profesjonell i Spania, der han spilte to sesonger for . Mangel på spilletid hos Tenerife førte til at han mistet plassen på landslaget. I 1998 returnerte han til Sverige med klubbadresse IFK Göteborg. Bengt Andersson er en av IFK Göteborgs beste spillere noen gang,10 important players IFKgoteborg.se Besøkt 1. mai 2011. og han han har rekorden som eldste spiller på øverste nivå for IFK Göteborg. Etter at klubben hadde sikret det svenske seriemesterskapet for 2007, sluttet Andersson med fotball på elitenivå, men da Moss FK tok kontakt, signerte svensken en korttidskontrakt ut sesongen i begge de ordinære målvaktenes skadefravær.

 Privat 
Andersson er gift og har tre sønner. 

Bengt Andersson er utdannet innen helse, redning og bygg. Han spilte mye håndball tidligere og har et svensk mesterskap med IK Heim fra 1983.

 Meritter 
 Svensk seriemester med IFK Göteborg 2007
 11 A-landskamper for Sverige
 1 B-landskamp for Sverige
 13 juniorslandskamper for Sverige

 Referanser 

 Eksterne lenker 

 Svenska Fotbollförbundet 
 BDFutbol
 ifkdb.se

Kategori:Svenske fotballspillere
Kategori:Svenske landslagsspillere i fotball
Kategori:Fotballspillere for GAIS
Kategori:Fotballspillere for IK Brage
Kategori:Fotballspillere for IFK Göteborg
Kategori:Fotballspillere for CD Tenerife
Kategori:Fotballspillere for Örgryte IS
Kategori:Fotballspillere for Moss FK
Kategori:Personer fra Kungsbacka kommun
Kategori:Fødsler i 1966